

|  |  |
| --- | --- |
|  | Υποδιεύθυνση Επικοινωνίας Δημοσίων Σχέσεων & Κοινωνικής Ευθύνης |

14 Μαρτίου, 2023

**Δελτίο Τύπου 2**

**Θανατηφόρα οδική σύγκρουση – Έχασε τη ζωή της η Κυριακή Ευαγγέλου 26 ετών από την Ποταμιά**

Σε οδική σύγκρουση που συνέβη γύρω στις 12.40μ.μ. σήμερα στην οδό Ιδαλίου με κατεύθυνση από την Ποταμιά προς Δάλι, έχασε τη ζωή της η Κυριακή Ευαγγέλου, 26 ετών από την Ποταμιά.

Σύμφωνα με τα υπό διερεύνηση στοιχεία, αυτοκίνητο που οδηγούσε η άτυχη 26χρονη στον πιο πάνω δρόμο, κάτω από συνθήκες που διερευνώνται από την Αστυνομία, συγκρούστηκε με αυτοκίνητο που κινείτο στην αντίθετη κατεύθυνση και οδηγείτο από 48χρονο κάτοικο της επαρχίας Λευκωσίας.

Η άτυχη κοπέλα μεταφέρθηκε με ασθενοφόρο στο Γενικό Νοσοκομείο Λευκωσίας όπου οι επί καθήκοντι ιατροί διαπίστωσαν το θάνατο της. Σε ιδιωτικό νοσοκομείο μεταφέρθηκε και ο 48χρονος όπου του παρασχέθηκαν οι πρώτες βοήθειες και παρέμεινε για νοσηλεία για προληπτικούς λόγους.

Στον 48χρονο διενεργήθηκε έλεγχος αλκοτέστ και ναρκοτέστ με μηδενική ένδειξη ενώ σύμφωνα με τις προκαταρτικές εξετάσεις, η Ευαγγέλου δεν έφερε ζώνη ασφαλείας.

Η Τροχαία Λευκωσίας συνεχίζει τις εξετάσεις.

 Κλάδος Επικοινωνίας